подпис на заявителя, с името на заявителя, изписано с главни букви:
 „Аз, долуподписаният, удостоверявам, че предоставената от мен в настоящото заявление информация е вярна и подадена добросъвестно и че аз съм установен в рамките на Съюза.“
 Вносителят представя също така търговски документ, доказващ намерението му да осъществи внос, например копие от договора за продажба или покупка или от проформа фактурата. При поискване, например ако стоките не са закупени директно в страната на производството им, вносителят представя сертификат за производство, издаден от производителя на алуминий.
 6. Без да се засягат възможни промени в действащата уредба на вноса или решенията, взети в рамките на споразумение, или управлението на дадена квота:
 —
 срокът на валидност на документа за наблюдение се определя на четири месеца,
 —
 неизползваните или частично използваните документи за наблюдение могат да бъдат подновени за същия срок.
 7. При определени от тях условия компетентните органи могат да разрешат предаването или отпечатването на декларации или заявления по електронен път. Въпреки това при поискване всички документи и доказателствени елементи трябва да бъдат предоставени на компетентните органи.
 8. В допълнение на документите за наблюдение на хартиен носител, националните органи могат да създават документи за наблюдение в електронен формат, за да опростят тяхната обработка и предаване.
 Член 3
 1. Констатацията, че единичната цена, при която е сключена сделката, и цената, посочена в документа за наблюдение, се различават с по-малко от 5 % в която и да е посока или че общото количество представени за внос продукти надвишава с по-малко от 5 % количеството, посочено в документа за наблюдение, не е пречка за допускането за свободно обращение на съответните продукти.
 2. Заявленията за документи за наблюдение, както и самите документи, са поверителни. Достъпът до тях е ограничен и е възможен само за компетентните органи и заявителя.
 Член 4
 1. Държавите членки съобщават данните на Комисията колкото се може по-редовно и своевременно. На Комисията се съобщава най-късно до последния ден на всеки месец подробна информация относно количествата и сумите (изчислени в евро), за които са били издадени документи за наблюдение. Предоставяната от държавите членки информация съдържа разбивка по продукт, код по ТАРИК и държава.
 2. Държавите членки уведомяват за всички констатирани аномалии или измами и когато е уместно, на какво основание са отказали да предоставят документ за наблюдение.
 Член 5
 Уведомленията, предвидени в настоящия регламент, се адресират до Европейската комисия по електронен път чрез интегрираната мрежа, създадена за тази цел, освен ако по наложителни технически причини временно се налага използването на други средства за комуникация.
 Член 6
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент се прилага от деня след деня на публикуването му в Официален вестник на Европейския съюз до 15 май 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 април 2018 година.
 За Комисията
 Председател
 Jean-Claude JUNCKER
 (1) ОВ L 83, 27.3.2015 г., стр. 16.
 (2) ОВ L 123, 19.5.2015 г., стр. 33.
 (3) Регламент (ЕС) No 952/2013 на